Scopul proiectelor
Cerințe de participare la apelul de proiecte pentru participarea la concursul de proiecte din 5 martie 2024, în cadrul evenimentului Proiecte locale de succes cu impact social (Successful and Inspiring Service-Learning Projects):
•	proiectul trebuie să fie derulat cu implicarea a trei categorii de stakeholderi: profesori, studenți și reprezentanți ai societății civile, demonstrându-se astfel cooperarea universitate – organizații non-profit; persoana de contact a proiectului trebuie să fie un cadru didactic;
•	proiectele trebuie să fie derulate în anul universitar 2023-2024 ca proiecte noi sau îmbunătățite, respectiv: proiecte care s-au finalizat recent; proiecte care sunt încă în curs de implementare; proiecte reluate din ani anteriori, dar care continuă cu elemente noi;
•	echipele de proiect să cuprindă: studenți și eventual absolvenți, profesori și reprezentanți ai societății civile;
•	prezentarea unui proiect va avea o durată de 10-15 minute (în funcție de numărul de proiecte) și 5 minute vor fi alocate pentru sesiunile de întrebări și răspunsuri;
•	prezentările trebuie coordonate de cadrul didactic, dar susținerea prezentărilor în direct trebuie să revină studenților; cel puțin 2 studenți / proiect vor avea un discurs oral;
•	prezentările pot integra un poster, o prezentare de diapozitive sau un videoclip (maximum 3 minute), atât timp cât conțin răspunsuri la aceste elementele specificate în criteriile de evaluare: justificarea nevoii sociale/de mediu abordate; obiectivele serviciului, obiectivele de învățare și legătura cu procesul de învățare (curriculum); gradul de interacțiune cu partenerii sociali; resursele, calendarul și implementarea activităților în conformitate cu obiectivele planificate; activitățile de reflecție; aspectele de învățare și servicii sociale și sustenabilitatea proiectului; activități de celebrare și diseminare.
[bookmark: _GoBack]•	fiecare prezentare va conține sigla KA2 SL-ICP, logo-ul universității și logo-ul Comisiei Europene și va fi realizată conform modelului ce poate fi accesat aici.

